
                                                                              Приложение И

МИНИСТЕРСТВО НА ИКОНОМИКАТА, ЕНЕРГЕТИКАТА И ТУРИЗМА 

ИЗПЪЛНИТЕЛНА АГЕНЦИЯ ЗА НАСЪРЧАВАНЕ НА МАЛКИТЕ И СРЕДНИТЕ ПРЕДПРИЯТИЯ

ОПЕРАТИВНА ПРОГРАМА

„РАЗВИТИЕ НА КОНКУРЕНТОСПОСОБНОСТТА НА БЪЛГАРСКАТА ИКОНОМИКА” 2007-2013 г.
ЕВРОПЕЙСКИ ФОНД ЗА РЕГИОНАЛНО РАЗВИТИЕ

ДОГОВОР ЗА БЕЗВЪЗМЕЗДНА ФИНАНСОВА ПОМОЩ 

	Приоритетна ос 2: 
	Повишаване ефективността на предприятията и развитие на благоприятна бизнес среда 

	Област на въздействие 2.1: 
	Подобряване на технологиите и управлението в предприятията 

	Операция 2.1.1:  


	Технологично обновление в предприятията


ОТКРИТА ПРОЦЕДУРА ЗА КОНКУРЕНТЕН ПОДБОР НА ПРОЕКТИ С ОПРЕДЕЛЕН СРОК ЗА КАНДИДАТСТВАНЕ: BG161PO003-2.1.07  „ТЕХНОЛОГИЧНА МОДЕРНИЗАЦИЯ В ГОЛЕМИ ПРЕДПРИЯТИЯ”
	Идентификационен номер на договора:
	

	Регистрационен номер на проектното предложение: 
	

	Наименование на проекта: 
	

	Максимална обща сума на проекта: 
	лв. 

	Продължителност на проекта: 
	месеца 

	Брой страници 
	


………………………………………………………………….[пълното наименование и адрес на Договарящия орган], (наричано по-нататък „Договарящ орган”), представлявано от ………………………………………………………………….[Изпълнителен директор на Изпълнителна агенция за насърчаване на малките и средните предприятия и Ръководител на Договарящия орган],
от една страна, 

и 

[Пълно наименование на Бенефициента съгласно регистрацията му]

[Седалище и адрес на управление]

[ЕИК],
(наричан по-нататък “Бенефициент”), 

от друга страна, 

се споразумяха за следното: 

Член 1 - Предмет
1.1
Предмет на настоящия договор е предоставянето на безвъзмездна финансова помощ от страна на Договарящия орган за изпълнението на Проект: ……………….. [наименование на Проекта], („Проектът”), описан в Приложение І към настоящия договор.

1.2 
Проектът, Приложение І към настоящия договор, неразделна част от договора, е в съответствие с изискванията на чл. 12, параграф 1, а) от Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (ОВ L 214, 09/08/2008).

1.3
На Бенефициента ще бъде предоставена безвъзмездна финансова помощ съгласно условията на този договор и приложенията към него, за които Бенефициентът декларира, че познава и приема.

1.4
Бенефициентът приема отпуснатата безвъзмездна финансова помощ и се задължава да изпълни всички произтичащи от договора и неговите приложения, задължения.

Член 2 – Влизане в сила на договора и срок на изпълнение на Проекта 

2.1 
Договорът влиза в сила от датата на подписването му от двете страни.

2.2
Изпълнението на проекта започва
:

от датата на влизане в сила на настоящия договор.

или 

от датата на която ……………………………….. [описание на условията от изпълнението на които зависи започването на дейностите по проекта], но не по-късно от 1 (един месец) след датата на подписването на договора от двете страни.
2.3  
Срокът на изпълнение на проекта, предвиден в Приложение І към настоящия договор е …………. [брой месеци]. 

Член 3 – Финансиране на Проекта 

3.1 Общият размер на разходите за изпълнение на Проекта възлиза на ………….. лв. [словом в лева], от които допустимите разходи възлизат на ……… лева [словом в лева], а допълнителните - ……… лв. [словом в лева], както е посочено в Приложение III към настоящия договор.

3.3 Предоставяната от Договарящия орган безвъзмездна финансова помощ е в максимален размер ………. лв. [словом в лева], което представлява ……….. % [словом] от очакваните общи допустими разходи, както е посочено в член 3.1 от Договора. Окончателната сума на безвъзмездната финансова помощ се определя при спазване на разпоредбите на чл. 15 и чл.16 от Приложение II към настоящия договор. В допълнение, бенефициентът е длъжен да заплати изцяло дължимия ДДС върху допустимите разходи за изпълнение на Проекта.
3.3. Предоставяната безвъзмездна финансова помощ за инвестиции в активи възлиза на ………. лв. [словом в лева], което представлява ……….. % [словом] от очакваните допустими разходи за инвестиции в активи, както е посочено в Приложение III и представлява държавна помощ по смисъла на чл. 87 и чл. 88 от ДЕО. Интензитетът на помощта в настоящ брутен грант-еквивалент и процентът на съфинансиране на проекта от страна на бенефициента със собствени средства, заложени в Приложение III към настоящия договор, са в съответствие с чл. 13, параграфи 3, 6 и 7, абз. 3 от Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (ОВ L 214, 09/08/2008). 

3.4. Предоставената безвъзмездна финансова помощ за услуги възлиза на ………. лв. [словом в лева], което представлява ……….. % [словом] от очакваните допустими разходи за услуги, както е посочено в Приложение III към настоящия договор и представлява минимална помощ по смисъла на Регламент на Комисията (ЕО) 1998/2006 от 15 декември 2006 г. относно прилагането на членове 87 и 88 от Договора за създаване на ЕО към минималната помощ (ОВ L 379/28.12.2006).

Член 4 – Техническо и финансово отчитане и условия за плащане 

4.1
Исканията за междинно/окончателно плащане се подкрепят с представяне на междинни/ финални отчети, които се състоят от техническа и финансова част в съответствие с чл. 2.4 и чл. 2.5 от Приложение II към настоящия договор.

4.2 
Междинни и окончателни плащания се правят на базата на действително извършени и платени разходи.

4.3 
Плащанията ще бъдат извършени по следния начин:

Вариант 1: 

Авансово плащане в размер на не повече от 20 % от сумата по чл. 3.2 от Договора в срок от 10 работни дни, считано от датата на представяне на Договарящия орган на:

· подписан от двете страни и влязъл в сила договор за безвъзмездна финансова помощ;
· искане за плащане, в съответствие с образец на Договарящия орган (Приложение IX от договора);
· банкова гаранция за стойността на аванса в полза на Договарящия орган, по образец (Приложение X от договора). Банковата гаранция се освобождава съгласно условията, предвидени в нея.
След представяне на посочените документи, Договарящият орган превежда размера на авансовото плащане по банкова сметка на бенефициента, открита за целите на проекта. Бенефициентът може да използва средствата по тази сметка съгласно условията, определени в договора за откриването й.

Авансовото плащане се извършва в сроковете и при условията на ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз.
Междинни плащания в размер на стойността на безвъзмездната финансова помощ, изчислена като се приложи процента, посочен в чл. 3.2 от Договора, към общите верифицирани от Договарящия орган разходи за периода. Междинните плащания се извършват след одобрението на междинния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за междинно плащане по образец на Договарящия орган, при спазване условията на чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за междинно плащане не се прилага доклад за външен одит на документацията по проекта, изготвен от регистриран одитор.

Общата сума на авансовото и междинните плащания не може да надвишава 80 % от стойността на безвъзмездната финансова помощ. 

Окончателно плащане в размер на разликата между общата стойност на безвъзмездната финансова помощ, изчислена като се приложи процента, посочен в чл. 3.2 от Договора, към общите верифицирани от Договарящия орган разходи за отчетния период и сумата на изплатения аванс, включително натрупаната лихва, и междинните плащания. То се извършва след одобрението на финалния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за  плащане на остатъка, подадено в съответствие с образец на Договарящия орган, при спазване условията на чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за окончателно плащане се прилага доклад за външен одит на документацията по проекта, изготвен от регистриран одитор.

Бенефициентът е отговорен за верифициране на разходите по проекта при спазване на Част ІІ от Указания на Министерството на финансите ДНФ № 05/21.10.2010 г. относно сертифициране на разходите по Оперативни програми, съфинансирани от Структурните фондове и Кохезионния фонд на Европейския съюз, които се предоставят на Бенефициента. В случай на изменение на указанията от страна на Министерството на финансите, измененията се прилагат между страните от датата на издаването им.

Вариант 2: 

Междинни плащания в размер на стойността на безвъзмездната финансова помощ, изчислена като се приложи процента, посочен в чл. 3.2 от Договора, към общите верифицирани от Договарящия орган разходи за периода. Те се извършват след одобрението на междинния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за междинно плащане по образец на Договарящия орган, при спазване условията на чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за междинно плащане не се прилага доклад за външен одит на документацията по проекта, изготвен от регистриран одитор.
Общата сума на междинните плащания не може да надвишава 80% от стойността на безвъзмездната финансова помощ. 

Окончателно плащане в размер на разликата между общата стойност на безвъзмездната финансова помощ, изчислена като се приложи процента, посочен в чл. 3.2 от Договора, към общите верифицирани от Договарящия орган разходи за отчетния период и сумата на междинните плащания. То се извършва след одобрението на финалния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за  плащане на остатъка, подадено в съответствие с образец на Договарящия орган, при спазване условията на чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за окончателно плащане се прилага доклад за външен одит на документацията по проекта, изготвен от регистриран одитор.

Вариант 3: 

Окончателно плащане в размер на общата стойност на безвъзмездната финансова помощ, изчислена като се приложи процента, посочен в чл. 3.2 от Договора, към общите верифицирани от Договарящия орган разходи. То се извършва след одобрението на финалния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за  плащане, подадено в съответствие с образец на Договарящия орган, при спазване условията на чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за окончателно плащане се прилага доклад за външен одит на документацията по проекта, изготвен от регистриран одитор.

4.4 В случай че бенефициентът избере Вариант 1 или Вариант 2, т.е. в случаите, когато плащането на безвъзмездната помощ ще се извърши на няколко вноски (траншове), помощта по чл. 3.3 за инвестиции в активи се сконтира до нейната стойност към момента на предоставянето на помощта при използване на референтния лихвен процент, използван за нуждите на държавните помощи, приложим към датата на предоставяне на помощта в съответствие с чл. 4, параграф 1 от Регламент на Комисията (ЕО) № 800/2008. 
Сконтирането ще се извършва от Управляващия орган при всяко подаване от страна на бенефициента на искане за плащане с оглед гарантиране, че предоставената безвъзмездна финансова помощ ще бъде съобразена с интензитета за помощта, предвиден в регионалната карта за държавна помощ за България, и с праговете и интензитетите за регионална помощ, установени в Регламент на Комисията (ЕО) № 800/2008, както и за докладване на помощта.

4.5 В рамките на срока по чл. 14.8 от Приложение II към настоящия договор във връзка с чл.14.6 от Приложение II към настоящия договор, когато извършени и верифицирани от бенефициента разходи в последствие бъдат признати за недопустими от сертифициращ, одитиращ или друг контролиращ орган, същите подлежат на възстановяване от бенефициента, съгласно чл. 16 от Приложение II към настоящия договор. За целите на верификацията от страна на бенефициента, същият подава декларация за допустимост на разходите при представяне на междинен и/или финален отчет заедно с искането за плащане (Приложение IX от договора).
Член 5 - Адреси за контакти:

5.1
Цялата кореспонденция, свързана с настоящия договор, трябва да бъде в писмена форма, да съдържа номера на Договора и наименованието на Проекта, и трябва да бъде изпращана на следните адреси:

За Договарящия орган: 

………………………………..

[Изпълнителна агенция за насърчаване на малките и средните предприятия

Главна дирекция "Конкурентоспособност и иновации"

ж.к. Изгрев, ул. „Лъчезар Станчев” № 13 

София 1797, България]
За Бенефициента 
[адрес за кореспонденция на Бенефициента]
Член 6 – Приложения 
6.1
Следните документи представляват Приложения към настоящия договор за предоставяне на безвъзмездна финансова помощ и са неразделна част от него:

Приложение I: 
Описание на Проекта (раздел II от Формуляра за кандидатстване, включително Декларация по т. ІІІ от Формуляра за кандидатстване)
Приложение II: 
Общи условия към финансираните по Оперативна програма “Развитие на конкурентоспособността на българската икономика” 2007-2013 г. договори за предоставяне на безвъзмездна финансова помощ  

Приложение III: 
Бюджет на Проекта
Приложение IV:
Логическа рамка
Приложение V:
Декларация по чл. 7, ал. 6, т.1 от ПМС № 121/31.05.2007 г.

Приложение VІ:
Декларация за държавни помощи

Приложение VІІ:
Декларация за категория на голямо предприятие

Приложение VІII:
Декларация за нередности
Приложение IX:
Образец на искане за плащане по договор за безвъзмездна финансова помощ
Приложение X:
Образец на банкова гаранция

Приложение ХI:
Образец на доклад за фактическите констатации и работно задание за проверка на разходите по договор за безвъзмездна финансова помощ по Оперативна програма “Развитие на конкурентоспособността на българската икономика” 2007-2013 г.
6.2
В случай на противоречие между разпоредбите на Приложенията и тези на Договора, с предимство се прилагат разпоредбите на Договора. В случай на противоречие между разпоредбите на Приложение II и тези на другите приложения към настоящия договор, с предимство се прилагат разпоредбите на Приложение II към настоящия договор.

Член 7 - Други условия, отнасящи се до Проекта
7.1
Чл. 1.5 от Приложение II към настоящия договор се допълва, както следва: 
7.1.1. При избор на изпълнител/и, Бенефициентът задължително прилага разпоредбите на Постановление № 55/12.03.2007 г. на Министерски съвет за условията и реда за определяне на изпълнител от страна на бенефициенти на договорена безвъзмездна финансова помощ от Структурните фондове и Кохезионния фонд на Европейския съюз, Съвместната оперативна програма за трансгранично сътрудничество "Черно море 2007 - 2013 г." и от Финансовия механизъм на Европейското икономическо пространство, независимо от размера и интензитета на договорената безвъзмездна финансова помощ, като във всички случаи, когато стойността на разходите за услуги и доставки без ДДС е по-малка или равна на 15 000 лева (петнадесет хиляди лева), бенефициентът е длъжен да събере не по-малко от 3 (три) оферти, които съдържат техническо и финансово предложение, с оглед спазване на принципите за добро финансово управление.
7.1.2. При нарушения на националното законодателство в областта на обществените поръчки (ЗОП, НВМОП) или на реда за определяне на изпълнител от страна на бенефициенти на договорена безвъзмездна финансова помощ от Структурните фондове на ЕС, в случаите, когато бенефициентът не се явява възложител на обществена поръчка (Постановление № 55 на Министерския съвет от 2007 г.), Договарящият орган прилага налагане на финансови корекции по реда и при условията на ПМС № 134 от 5.07.2010 г. за приемане на Методология за определяне на финансови корекции, които се прилагат спрямо разходите, свързани с изпълнението на оперативните програми, съфинансирани от структурните инструменти на Европейския съюз, Европейския земеделски фонд за развитие на селските райони и Европейския фонд за рибарство и на Правилата по чл. 11, ал. 2, т. 1 от ПМС № 134/2010 г.
7.2 
Чл. 14.6 от Приложение II към настоящия договор се допълва, както следва:
Срокът за съхранение на документите по чл. 14.8 от Приложение II към настоящия договор е три години след приключването на оперативната програма в съответствие с чл. 90 (1) от Регламент на Съвета № 1083/2006. Договарящият орган се задължава да уведоми Бенефициента относно изтичането на срока.

7.3
Чл. 1.8 от Приложение II към настоящия договор се допълва, както следва:

Дълготрайните материални и нематериални активи, придобити със средства по проекта, следва да останат в активите на бенефициента и региона-получател (територията на Република България) за срок от минимум 5 (пет) години, след изпълнение на цялата инвестиция в съответствие с изискванията на чл. 12 и чл. 13 от Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на чл. 87 и чл. 88 от Договора (ОВ L 214, 09/08/2008).

7.4. 
Чл. 8.5 от Приложение II към настоящия договор се допълва, както следва:
Недопустими са промени в бюджета на договора, водещи до прехвърляне на средства между бюджетен раздел „Разходи за придобиване на дълготрайни материални активи” и бюджетен раздел „Разходи за придобиване на дълготрайни нематериални активи”, водещи до превишаване на средствата в бюджетен раздел „Разходи за придобиване на дълготрайни нематериални активи” с повече от 50 % от общите допустими разходи за инвестиции в активи. Недопустими са промени в бюджета на договора, водещи до прехвърляне на средства между бюджетните раздели, включващи разходи за инвестиции в активи и бюджетния раздел, включващ разходи за услуги, за които съгласно Насоките за кандидатстване, безвъзмездната финансова помощ се предоставя в различен режим на държавна/минимална помощ. Недопустими са промени в бюджета на договора, водещи до превишаване на средствата по бюджетни пера, за които има определен размер в Насоките за кандидатстване.
7.5.    Чл. 12 от Приложение ІІ към настоящия договор се допълва, както следва: 

За да бъдат допустими извършените от бенефициента разходи за консултантски услуги по изготвяне на проектното предложение, бенефициентът задължително трябва да представи към искането за междинно/окончателно плащане събраните най-малко 3 оферти, които съдържат техническо и финансово предложение, съгласно изискванията на чл. 12, ал. 1 от ПМС № 55/12.03.2007 г., подписаният договор с избрания изпълнител на консултантските услуги по изготвяне на проектното предложение, сключен преди датата на подаване на проектното предложение по процедурата и след датата на обявяване на процедурата и разходооправдателния документ, издаден в посочения период. 
7.6.   В случай, че на етап кандидатстване бенефициентът е представил Патент за изобретение/ Свидетелство за регистрация на полезен модел/Свидетелство за регистрация на промишлен дизайн/Договор за прехвърляне на ноу-хау/Лицензионен договор, с който се разрешава използването на съответния обект на интелектуална собственост или друг приложим документ, удостоверяващ придобити права по интелектуална собственост, и същият бъде обявен/о за недействителен/но с влязло в сила съдебно решение, бенефициентът следва да върне предоставените му от Договарящия орган средства със съответната законова лихва.
7.7.   В случай, че на етап кандидатстване бенефициентът е представил предварителен договор или договор за прехвърляне на права по интелектуална собственост, придобиването на правата по интелектуална собственост в рамките на срока на изпълнение на проекта е изрично условие за признаване допустимостта на всички разходи, свързани с изпълнението на проекта. В случай, че не придобие правата по интелектуална собственост в рамките на срока за изпълнение на проекта съгласно настоящия договор, бенефициентът следва да възстанови предоставените му от Договарящия орган средства със съответната законова лихва.
7.8.   В случай, че по време на или след изпълнението на проекта възникне съдебен спор, касаещ правата върху интелектуална собственост върху продукта/процеса/услугата/технологията, внедрявани чрез проект по настоящата процедура за безвъзмездна помощ, то всички съдебни и произтичащи от съдебния спор разходи се поемат от съответния бенефициент. В случай, че съдебният спор приключи с влязло в сила съдебно решение за нарушаване на право върху интелектуална собственост от страна на бенефициента, то той е длъжен да възстанови предоставените по настоящия договор средства със съответната законова лихва.
7.9. 
Дълготрайните материални и нематериални активи, придобити със средства по проекта, следва да се използват изключително в предприятието-получател на помощта, да се разглеждат като амортизационни активи и да са закупени от трети лица при пазарни условия в съответствие с изискванията на чл. 12, параграф 2 от Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на чл. 87 и чл. 88 от Договора (ОВ L 214, 09/08/2008).
7.10. 
Общият размер на безвъзмездната помощ, предоставена на всеки бенефициент по процедури, обявени в режим „de minimis”, не може да надхвърля левовата равностойност на 200 000 евро (391 166 лева), а ако бенефициентът, осъществява дейност в отрасъл „шосеен транспорт” - 100 000 евро (195 583 лева) за период от 3 последователни финансови години.
При определяне дали са спазени индивидуалните прагове за уведомяване, определени в Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (ОВ L 214, 09/08/2008), се взема предвид общата сума на мерките за публична подкрепа за подпомаганата дейност или проект, независимо от това дали тази подкрепа е финансирана от местни, регионални, национални или общностни източници.
Минималната помощ не се натрупва с държавна помощ за същите приемливи разходи, ако в резултат на това натрупване интензитетът на помощта би превишил интензитета, определен за конкретните обстоятелства на отделния случай в Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (ОВ L 214, 09/08/2008).
7.11.
Възстановяването на неправомерно предоставена помощ се извършва по реда на раздел V от Правилника за прилагане на Закона за държавните помощи, приет с ПМС № 61 от 20.03.2007 г. (обн. ДВ. бр.26 от 27 март 2007г., изм. ДВ. бр.97 от 23 ноември 2007г., изм. ДВ бр. 10 от 6 февруари 2009г.) съгласно който решение на Европейската комисия за възстановяване на неправомерно предоставена държавна помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решение на Европейската комисия за възстановяване на неправомерно предоставена държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ.
Възстановяването на недължимо платените и надплатените суми, както и на неправомерно получените или неправомерно усвоени средства се извършва в съответствие с Указания на Министерство на финансите ДНФ № 07 от 22.12.2010 г. относно отписване и възстановяване на недължимо платени и надплатени суми, както и на неправомерно получени или неправомерно усвоени средства по проекти, съфинансирани от Структурните и Кохезионния фондове на Европейския съюз във връзка с регистрирани от Управляващия орган нередности.

7.12.
При промяна на приложимото национално или общностно законодателство, страните се задължават да изменят клаузите по настоящия договор съгласно тази промяна.

За неуредените в настоящия договор въпроси се прилагат разпоредбите на действащото българско и общностно законодателство.

Съставен в [София] в три оригинални екземпляра на български език, два екземпляра от които са за Договарящия орган  и един - за Бенефициента.

	За Бенефициента 
	За Договарящия орган

	Име

	
	Име
	

	Длъжност
	
	Длъжност
	………………………….

[Изпълнителен директор на Изпълнителна агенция за насърчаване на малките и средните предприятия и Ръководител на Договарящия орган]

	Подпис
	
	Подпис
	

	Дата
	
	Дата
	

	
	

	Име

	
	Име
	

	Длъжност
	
	Длъжност
	………………………

[Главен счетоводител]

	Подпис
	
	Подпис
	

	Дата
	
	Дата
	


� Преди сключване на договора страните посочват варианта на изпълнение по чл. 2.2. 

